Anjing Kars

Anjing Kars atau anjing gembala Kars ialah satu baka anjing penjaga haiwan ternakan Turki. Ia merupakan salah satu daripada tiga baka anjing penjaga kawanan ternakan di Turki, yang lain merupakan akbash dan anjing Kangal.

Ia mendapat namanya daripada bandar Kars di Wilayah Kars dan juga terdapat di serata wilayah Ardahan, Artvin, Erzurum, dan Iğdır di Turki timur.

Sejarah
Anjing gembala Kars ialah baka tradisional Anatolia timur dan tertabur secara meluas di wilayah Ağrı, Ardahan, Artvin, Erzurum, Iğdır, Kars, dan Van. Perihal saintifik pertama adalah daripada David Nelson, yang dibentangkan pada Simposium Antarabangsa mengenai Anjing Gembala Turki di Konya pada tahun 1996.

Anjing gembala Kars didaftarkan dengan Institut Piawaian Turki pada tahun 2002, tetapi menjelang tahun 2012 belum didaftarkan dengan bekas Kementerian Pertanian dan Hal Ehwal Luar Bandar. Köpek Irkları ve Kinoloji Federasyonu ("Persekutuan Baka Anjing dan Kinologi") menyenaraikannya sesama baka peribumi yang wajib dilindungi.

Ciri
Dari segi penampilan, anjing Kars hampir menyerupai anjing gembala Kaukasus yang asli di negara-negara Kaukasus di sebalah timur laut sempadan Turki. Ia mempunyai lapis bulu ganda panjang dan berat (contoh berlapis bulu pendek diketahui) yang terdapat dengan sebilangan warna termasuk hitam, putih, kelabu, merah, kuning, dan perang. Ia kerap mempunyai tanda-tanda putih pada dada, leher, dan tungkai hadapan; anjing Kars, yang lebih kecil sedikit daripada baka anjing penjaga haiwan ternakan dari Turki tengah dan barat seperti akbash dan anjing Kangal, mempunyai berat min sebanyak  dan ketinggian min sebanyak .

Kegunaan
Anjing Kars digunakan oleh para gembala tempatan untuk melindungi kawanan ternakan mereka daripada pemangsaan oleh pelbagai pemangsa yang terdapat di rantau itu. Anekdot wujud tentang beberapa anjing yang mengusir dan malah membunuh beruang.

Catatan

Rujukan

Kars, Anjing
Kars, Anjing
Kars, Anjing